CELEX: 62009CN0164
Language: el
Date: 2009-05-08 00:00:00
Title: Υπόθεση C-164/09: Προσφυγή της 8ης Μαΐου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/28
            
         Προσφυγή της 8ης Μαΐου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-164/09)
   2009/C 180/48
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα Επιτροπή των Ευρωπαϊκών Κοινοτήτων (εκπρόσωποι: C. Zadra και D. Recchia)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο
   
               —
            
            
               να αναγνωρίσει ότι η Ιταλική Δημοκρατία, καθόσον η περιφέρεια της Βενετίας θέσπισε και εφάρμοσε μια νομοθεσία σχετικά με την έγκριση των εξαιρέσεων από το καθεστώς της προστασίας των άγριων πτηνών που δεν τηρεί τις προϋποθέσεις του άρθρου 9 της οδηγίας 79/409/ΕΟΚ (1), παρέβη τις υποχρεώσεις που υπέχει από το άρθρο 9 της οδηγίας 79/409·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή φρονεί ότι η νομοθεσία που θέσπισε η περιφέρεια της Βενετίας δεν είναι σύμφωνη προς τις διατάξεις του άρθρου 9 της οδηγίας 79/409.
   Ο νόμος 13 του 2005, που ήταν σε ισχύ κατά τη λήξη της αιτιολογημένης γνώμης, δεν τηρεί τις προϋποθέσεις του άρθρου 9 της οδηγίας αυτής, στον βαθμό που
   
               —
            
            
               προσδιορίζει κατά γενικό και αφηρημένο τρόπο και χωρίς διαχρονικούς περιορισμούς τα είδη και τις ποσότητες τα οποία αφορά η εξαίρεση·
            
         
               —
            
            
               η εξαίρεση για ειδικά είδη πτηνών προβλέπεται αδιακρίτως βάσει μιας γενικής αναφοράς σε όλες τις περιπτώσεις που διαλαμβάνονται στο άρθρο 9, παράγραφος l, στοιχεία α' και γ', και χωρίς κατάλληλη αιτιολογία που να αναφέρει τους συγκεκριμένους λόγους·
            
         
               —
            
            
               δεν προβλέπει ούτε την προϋπόθεση περί ελέγχου της υπάρξεως άλλων ικανοποιητικών λύσεων ούτε ότι τα μέτρα που εισάγουν εξαίρεση πρέπει υποχρεωτικά να αναφέρουν τις προϋποθέσεις κινδύνου, τις σχετικές με τον τόπο περιστάσεις και τα πρόσωπα που εξουσιοδοτούνται να εφαρμόζουν τις εξαιρέσεις·
            
         
               —
            
            
               επιτρέπει τον προσδιορισμό μικρών ποσοτήτων χωρίς προσήκουσα επιστημονική βάση.
            
         Η Επιτροπή φρονεί ότι οι πράξεις που εκδόθηκαν μετά τη λήξη της προθεσμίας που τάχθηκε με την αιτιολογημένη γνώμη όχι μόνο δεν θεραπεύουν τα ήδη εντοπισθέντα ελαττώματα, αλλά κατ’ ουσίαν τα αναπαράγουν. Πρόκειται ειδικότερα για το διάταγμα 140 του προέδρου του περιφερειακού συμβουλίου, της 20ής Ιουνίου 2006, το διάταγμα 230 του προέδρου του περιφερειακού συμβουλίου, της 18ης Οκτωβρίου 2006, τον περιφερειακό νόμο 24, της 1ης Αυγούστου 2007, το διάταγμα 167 του προέδρου του περιφερειακού συμβουλίου, της 4ης Σεπτεμβρίου 2007, και τον περιφερειακό νόμο 13, της 14ης Αυγούστου 2008.
   
      (1)  Οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (ΕΕ ειδ. έκδ. 015/001 σ. 202).